Bjørnar Erikstad

Bjørnar Erikstad  (født 10. mars 1981) er en norsk seiler. Han representerer Tønsberg seilforening, og representerte Norge under de paralympiske sommerleker i 2004, 2008 og 2012. Han seiler 2.4mR, og er flere ganger norgesmester og har medaljer fra både europamesterskap og sammenlagt verdenscup. I de paralympiske sommerleker i 2004 kom han på 8.-plass, i 2008 på 7.-plass og i 2012 på 8.-plass. Han er tatt ut til de paralympiske sommerleker 2016 i Rio de Janeiro.

Han startet å seile i en alder av åtte år i Optimist. Erikstad lider av TAR syndrom, noe som gjør at han mangler armer og at hendene kommer rett ut fra skulderne. Han kunne ikke bruke beina før etter et titalls operasjoner.

Erikstad vant kongepokal i seiling i 2004, og i 2015 vant han tittelen Årets mannlige funksjonshemmede utøver under Idrettsgallaen 2015.http://seiling.no/index.php/easyblog/entry/bjornar-erikstad-til-topps-pa-idrettsgallaen

Han var Norges flaggbærer under åpningsseremonien ved paralympiske sommerleker 2016 i Rio.Nettavisen - Seileren Erikstad norsk flaggbærer i Paralympics, besøkt 6. september 2016.

 Referanser 

 Eksterne lenker 
 Hjemmeside
 Profil hos IPC
 Profil hos Rio 2016 

Kategori:Norske seilere
Kategori:Deltakere for Norge under Paralympiske sommerleker 2004
Kategori:Deltakere for Norge under Paralympiske sommerleker 2008
Kategori:Deltakere for Norge under Paralympiske sommerleker 2012
Kategori:Deltakere for Norge under Paralympiske sommerleker 2016
Kategori:Fødsler i 1981
Kategori:Artikler i sjøfart-prosjektet